## Pravilnik o izmjenama i dopunama Pravilnika o prehrambenim aditivima

### NN 135/2011 (25.11.2011.), Pravilnik o izmjenama i dopunama Pravilnika o prehrambenim aditivima

MINISTARSTVO ZDRAVSTVA I SOCIJALNE SKRBI

2705

Na temelju članka 15. stavka 2. podstavka 4. Zakona o hrani (»Narodne novine«, broj 46/2007 i 55/2011), ministar zdravstva i socijalne skrbi uz suglasnost ministra poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O PREHRAMBENIM ADITIVIMA

Članak 1.

Ovaj Pravilnik sadrži odredbe koje su u skladu sa sljedećim aktima Europske unije:

– Uredbe Komisije (EU) br. 238/2010 od 22. ožujka 2010. kojom se izmjenjuje Prilog V Uredbe (EZ) br. 1333/2008 Europskog parlamenta i Vijeća koji se odnosi na označavanje pića koji sadrže više od 1,2 vol. % alkohola i sadrže određena bojila (SL L 75, 23. 3. 2010.);

– Direktive 2009/10/EZ od 13. veljače 2009. kojom se izmjenjuje Direktiva 2008/84/EZ o posebnim kriterijima čistoće za prehrambene aditive drugačijim od sladila i bojila (SL L 44, 14. 2. 2009.);

– Direktive 2010/37/EU od 17. lipnja 2010. kojom se izmjenjuje Direktiva 2008/60/EZ o posebnim kriterijima čistoće za sladila (SL L 152, 18. 6. 2010.);

– Direktive 2010/67/EU od 20. listopada 2010. kojom se izmjenjuje Direktiva 2008/84/EZ o posebnim kriterijima čistoće za prehrambene aditive drugačijim od sladila i bojila (SL L 277, 21. 10. 2010.);

– Direktive 2010/69/EU od 22. listopada 2010. kojom se izmjenjuje Direktiva 95/2/EZ o prehrambenim aditivima drugačiji od sladila i bojila (SL L 279, 23. 10. 2010.).

Članak 2.

U Pravilniku o prehrambenim aditivima (»Narodne novine«, broj 62/10), u Prilogu II. točki III. OSTALI ADITIVI, u Listi 7. Hrana u kojoj se može upotrebljavati samo ograničen broj aditiva iz Liste 6., redak zapakirani proizvodi od svježeg usitnjenog mesa, mijenja se i glasi:

|  |  |  |
| --- | --- | --- |
| Zapakirani proizvodi od svježeg  usitnjenog mesa | E 261 Kalijev acetat  E 262i Natrijev acetat  E 262ii Natrijev hidrogen acetat  E 300 Aksorbinska kiselina  E 301 Natrijev aksorbat  E 302 Kalcijev aksorbat  E 325 Natrijev laktat  E 326 Kalijev laktat  E 330 Limunska kiselina  E 331 Natrijev citrat  E 332 Kalijev citrat  E 333 Kalcijev citrat | quantum satis |

U Listi 7. Hrana u kojoj se može upotrebljavati samo ograničen broj aditiva iz Liste 6., iza retka: »kestenje u tekućini« dodaje se redak:

|  |  |  |
| --- | --- | --- |
| Proizvodi na osnovi  vrhnja nearomatizirani,  dobiveni prirodnom  fermentacijom i zamjenski  proizvodi s udjelom masti  manjim od 20 % | E 406 Agar  E 407 Karagenan  E 410 Karuba guma  E 412 Guar guma  E 415 Ksantan guma  E 440 Pektini  E 460 Celuloza  E 466 Karboksi metil celuloza  E 471 Mono- i digliceridi masnih kiselina  E 1404 Oksidirani škrob  E 1410 Monoškrobni fosfat  E 1412 Diškrob fosfat  E 1413 Diškrob fosfat fosfatizirani  E 1414 Diškrob fosfat acetilirani  E 1420 Acetilirani škrob  E 1422 Acetilirani diškrobni adipat  E 1440 Hidroksi propil škrob  E 1442 Hidroksi propil diškrob fosfat  E 1450 Natrijev oktenil jantarat škrob  E 1451 Acetilirani oksidirani škrob | quantum satis |

U Listi 8. Konzervansi i antioksidansi čije je dodavanje ograničeno količinom, u točki a) sorbati, benzoati i p-hidroksibenzoati, u tablici Hrana, Najveće dopuštene količine (mg/kg ili mg/l prema konzistenciji proizvoda), iza retka: »Dodaci prehrani u tekućem stanju propisani posebnim propisom o dodacima prehrani«, dodaju se sljedeći redci:

|  |  |  |  |  |  |  |
| --- | --- | --- | --- | --- | --- | --- |
| »Surogati od ribljih  proizvoda na bazi algi | 1000 | 500 |  |  |  |  |
| Točeno pivo koje sadrži  više od 0,5 % dodanih  šećera za fermentaciju,  voćne sokove ili koncentrate | 200 | 200 |  | 400 |  |  |
| Neoguljeni svježi agrumi  (samo površinska obrada) | 20 |  |  |  |  |  |
| Dodaci prehrani u suhom  obliku propisani posebnim  propisom o dodacima prehrani  koji sadrže pripravke  vitamina A i kombinacije  vitamina A i D |  |  |  | 1000 u proizvodu  pripremljenom za uporabu |  |  |

U Listi 8. Konzervansi i antioksidansi čije je dodavanje ograničeno količinom, u točki b) Sumporni dioksid i sulfidi, u tablici Hrana, Najveće dopuštene količine (mg/kg ili mg/l) izražene kao SO 2, iza retka: »svježi liči«, dodaju se sljedeći redci:

|  |  |
| --- | --- |
| Borovnice (Vaccinium corymbosum samo) | 10 |
| Cimet (Cinnamomum ceylanicum samo) | 150 |

U Listi 8. Konzervansi i antioksidansi čije je dodavanje ograničeno količinom, u točki c) Ostali konzervansi, u tablici redak: »E 234 Nizin« mijenja se i glasi:

|  |  |  |  |
| --- | --- | --- | --- |
| E 234 | Nizin (\*) | Pudinzi od griza i tapioke i  slični proizvodi | 3 mg/kg |
| Zreli sir i topljeni sir | 12,5 mg/kg |
| Zgrušano vrhnje | 10 mg/kg |
| Mascarpone | 10 mg/kg |
| Pasterizirana tekuća jaja  (bjelanjak, žumanjak ili  cijelo jaje) | 6,2 mg/l |
| (\*) Ovaj aditiv može biti prisutan u nekim sirevima kao prirodni sastojak nakon  postupka fermentacije. | | | |

U Listi 8. Konzervansi i antioksidansi čije je dodavanje ograničeno količinom, u točki c) Ostali konzervansi redak u tablici naziva: »E 242 Dimetil dikarbonat« mijenja se i glasi:

|  |  |  |  |
| --- | --- | --- | --- |
| E 242 | Dimetil dikarbonat | Bezalkoholna aromatizirana pića Dealkoholizirano vino Koncentrat čaja – tekući | 250 mg/l dodana  količina (rezidue se  ne mogu odrediti) |
|  |  | Jabučno vino, kruškovo vino,  voćna vina Vino sa smanjenim postotkom alkohola Pića na bazi vina i proizvodi koje  uključuje  poseban propis o vinu | 250 mg/l dodana  količina  (rezidue se  ne mogu odrediti) |

U Listi 8. Konzervansi i antioksidansi čije je dodavanje ograničeno količinom, u točki c) Ostali konzervansi u retku u tablici E 251 riječi: »Kalijev nitrat« mijenjaju se i glase: »Natrijev nitrat«.

U Listi 8. Konzervansi i antioksidansi čije je dodavanje ograničeno količinom, u točki c) Ostali konzervansi u retku u tablici E 252 riječi: »Natrijev nitrat« mijenjaju se i glase: »Kalijev nitrat«.

U Listi 8. Konzervansi i antioksidansi čije je dodavanje ograničeno količinom, u tablici d) Ostali antioksidansi iza retka: »E 316 natrijev izoaskorbat« dodaju se novi redci koji glase:

|  |  |  |  |
| --- | --- | --- | --- |
| E 392 | Ekstrakti ružmarina | Biljna ulja (osim djevičanskih ulja i  maslinovog ulja) i masti u kojima je  sadržaj polinezasićenih masnih  kiselina veći od 15 % w/w ukupnih  masnih kiselinaza uporabu u hrani koja  se toplinski ne obrađuje | 30 mg/kg (izraženo kao suma karnosola i  karnosolne kiseline) Izraženo na osnovi masti |
|  |  | Riblja ulja i ulja od algi |  |
|  |  | Goveđa mast, mast peradi,  ovčja mast, svinjska mast Masti i ulja za profesionalnu  proizvodnju toplinski obrađenih  prehrambenih proizvoda Ulje za prženje i masti za prženje,  osim maslinovog uljai ulja komine  masline Snack proizvodi (grickalice) na bazi  žitarica, krumpira ili škroba) | 50 mg/kg (izraženo kao suma karnosola i  karnosolne kiseline) Izraženo na osnovi masti |
|  |  | Umaci | 100 mg/kg (izraženo kao suma karnosola i  karnosolne kiseline) Izraženo na osnovi masti |
|  |  | Fini pekarski proizvodi | 200 mg/kg (izraženo kao suma karnosola i  karnosolne kiseline) Izraženo na osnovi masti |
|  |  | Dodaci prehrani propisani posebnim  propisom o dodacima prehrani | 400 mg/kg (izraženo kao suma karnosola i  karnosolne kiseline) |
|  |  | Dehidrirani krumpiri  Proizvodi od jaja  Žvakaća guma | 200 mg/kg (izraženo kao suma karnosola i  karnosolne kiseline) |
|  |  | Mlijeko u prahu za automate  Začini i kondimenti  Prerađeni orašasti proizvodi | 200 mg/kg (izraženo kao suma karnosola i  karnosolne kiseline) Izraženo na osnovi masti |
|  |  | Dehidrirane juhe i bujoni | 50 mg/kg (izraženo kao suma karnosola i  karnosolne kiseline) |
|  |  | Dehidrirano meso | 150 mg/kg (izraženo kao suma karnosola i  karnosolne kiseline) |
|  |  | Mesni i riblji proizvodi, uz izuzetak  dehidriranog mesa i suhih kobasica | 150 mg/kg (izraženo kao suma karnosola i  karnosolne kiseline) Izraženo na osnovi masti |
|  |  | Suhe kobasice | 100 mg/kg (izraženo kao suma karnosola i  karnosolne kiseline) |
|  |  | Arome | 1000 mg/kg (izraženo kao suma karnosola i  karnosolne kiseline) |
|  |  | Mlijeko u prahu za izradu sladoleda | 30 mg/kg (izraženo kao suma karnosola i  karnosolne kiseline) |

U Listi 9. Ostali dopušteni aditivi, u retku: »E 340« iza riječi: »Pića s bjelančevinama od povrća 20 g/l« dodaju se riječi: »

|  |  |  |  |
| --- | --- | --- | --- |
|  |  | Napitci za sportaše s bjelančevinama iz sirutke | 4 g/kg |

U Listi 9. Ostali dopušteni aditivi, iza retka: »E 968« dodaje se redak: »

|  |  |  |  |
| --- | --- | --- | --- |
| E 427 | Cassia guma | Smrznuti deserti Fermentirani mliječni proizvodi osim  nearomatiziranih prirodno fermentiranih  mliječnih proizvoda Mliječni deserti i slični proizvodi Punila, preljevi i obloge za fine pekarske  proizvode i deserte Topljeni sir Umaci i preljevi za salate Dehidrirane juhe i bujoni | 2500 mg/kg |
|  |  | Toplinski obrađeni mesni proizvodi | 1500 mg/kg |

U Listi 9. Ostali dopušteni aditivi, u stupcu Hrana, iznad E-broja: »E 901«, iza riječi: »kao tvari za glaziranje samo za« dodaju se riječi:

|  |  |  |  |
| --- | --- | --- | --- |
|  |  | – Zapakirne oblatne u složenom proizvodu sa sladoledom  (samo za E 901) | quantum satis |

U Listi 9. Ostali dopušteni aditivi u stupcu Hrana, iza E-broja: »E 904«, iza riječi: »kao tvari za glaziranje samo za« dodaju se riječi:

|  |  |  |  |
| --- | --- | --- | --- |
|  |  | Arome u bezalkoholnim aromatiziranim  pićima (samo za E 901) | 0,2 g/kg u aromatiziranim pićima |

U Listi 9. Ostali dopušteni aditivi iza retka: »E 959« dodaje se redak koji glasi:

|  |  |  |  |
| --- | --- | --- | --- |
| E 961 | Neotam | Aromatizirana pića smanjene energetske vrijednosti ili bez  dodanog šećera na osnovi vode | 2 mg/l kao pojačivač arome |
|  |  | Pića na osnovi mlijeka i mliječnih proizvoda ili voćnog soka  smanjene energetske vrijednosti ili bez dodanog šećera | 2 mg/l kao pojačivač arome |
|  |  | »Snack proizvodi«: neke arome gotovih, zapakiranih, suhih,  slanih proizvoda na osnovi škroba i preliveni orasi | 2 mg/kg kao pojačivač arome |
|  |  | Slastice na osnovi škroba  smanjene energetske vrijednosti ili bez dodanog šećera | 3 mg/kg kao pojačivač arome |
|  |  | Osvježivači daha u obliku tabletica, bez dodanog šećera | 3 mg/kg kao pojačivač arome |
|  |  | Intenzivno aromatizirane pastile za grlo bez dodanog šećera | 3 mg/kg kao pojačivač arome |
|  |  | Žvakaće gume s dodanim šećerom | 3 mg/kg kao pojačivač arome |
|  |  | Džemovi, želei i marmelade smanjene energetske  vrijednosti | 2 mg/kg kao pojačivač arome |
|  |  | Umaci | 2 mg/kg kao pojačivač arome |
|  |  | Dodaci prehrani u tekućem obliku koji su propisani  posebnim propisom | 2 mg/kg kao pojačivač arome |
|  |  | Dodaci prehrani u krutom obliku koji su propisani  posebnim propisom | 2 mg/kg kao pojačivač arome |
|  |  | Dodaci prehrani na osnovi vitamina i/ili mineralnih elemenata  u obliku sirupa i koji nisu za žvakanje koji su propisani  posebnim propisom | 2 mg/kg kao pojačivač arome |

U Listi 9. Ostali dopušteni aditivi, iza retka: »E 1202 Polivinilpolipirolidon« dodaje se redak:

|  |  |  |  |
| --- | --- | --- | --- |
| E 1203 | Polivinil alkohol | Dodaci prehrani prema posebnim propisima u  obliku kapsula i tableta² | 18 g/kg |

U Listi 9. Ostali dopušteni aditivi, redak:

|  |  |  |  |
| --- | --- | --- | --- |
| E 1505 | Trietil citrat | Bjelanjak u prahu | quantum satis |

mijenja se i glasi:

|  |  |  |  |
| --- | --- | --- | --- |
| E 1505 | Trietil citrat | Dodaci prehrani prema posebnim propisima u  obliku kapsula i tableta Osušeni bjelanjak jaja | 3,5 g/kg  quantum satis |

U Listi 9. Ostali dopušteni aditivi, iza retka: »E 1452 Aluminijev oktenilsukcinat škrob«, dodaje se redak koji glasi:

|  |  |  |  |
| --- | --- | --- | --- |
| E 1521 | Polietilen glikol | Dodaci prehrani prema posebnim propisima  u obliku kapsula i tableta² | 10 g/kg |

U Listi 10. Dopuštena otapala i nosači za aditive, tekst u tablici: »Polietilenglikol 6000« mijenja se i glasi:

|  |  |  |
| --- | --- | --- |
| E 1521 | Polietilen glikol | Sladila |

U Listi 11. Aditivi dopušteni za upotrebu u hrani za dojenčad i malu djecu, u točki c) Aditivi dopušteni u prerađenoj hrani na bazi žitarica za zdravu dojenčad i malu djecu u tablici iza retka: »E 526 Kalcijev hidroksid« dodaje se redak koji glasi:

|  |  |  |  |
| --- | --- | --- | --- |
| E 920 | L-cistein | Keksi za dojenčad i malu djecu | 1 g/kg |

Članak 3.

U Prilogu V. POPIS BOJILA IZ ČLANKA 23. ZA KOJE TREBA NAVESTI DODATNE INFORMACIJE KOD OZNAČAVANJA HRANE, tekst u dnu tablice mijenja se i glasi:

»\* S izuzetkom:

a) Hrana u kojoj se bojila koriste za označavanje zdravstvene ispravnosti ili drugo označavanje na proizvodima od mesa ili za žigosanje ili ukrasno bojenje ljuske jaja i

b) Pića koja sadrže više od 1,2 % vol. alkohola.«

Članak 4.

U Prilogu VII, u tablici Lista dopuštenih aditiva prema rednom broju E brojeva, iza retka: »E 385 Kalcijev dinatrijev etilen diamin tetraacetat (Kalcijev dinatrijev EDTA)«, dodaje se redak koji glasi:

|  |  |  |
| --- | --- | --- |
| E 392 | Ekstrakti ružmarina | antioksidans |

Iza retka: »E 426 Hemiceluloza iz soje«, dodaje se redak koji glasi:«

|  |  |  |
| --- | --- | --- |
| E 427 | Cassia guma | tvar za želiranje, zgušnjivač |

Iza retka: »E 1202, Polivinilpolipirolidon«, dodaje se redak koji glasi:«

|  |  |  |
| --- | --- | --- |
| E 1203 | Polivinil alkohol | učvršćivač |

Iza retka: »E 1520, Propan-1,2-diol (propilen glikol)«, dodaje se redak koji glasi:

|  |  |  |
| --- | --- | --- |
| E 1521 | Polietilenglikol | tvar za poliranje |

Članak 5.

Subjekt u poslovanju s hranom koji posluju s hranom koja u sebi sadrži aditive, obvezan je uskladiti svoje poslovanje s odredbama ovoga Pravilnika najkasnije do 31. prosinca 2012. godine.

Članak 6.

Hrana koja u sebi sadrži aditive i koja je stavljena na tržište prije 31. prosinca 2012. godine, može se nalaziti na tržištu do isteka roka trajanja, ako je stavljena na tržište sukladno Pravilniku o prehrambenim aditivima (»Narodne novine« broj 62/2010).

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-04/24

Urbroj: 534-07-11-4

Zagreb, 5. listopada 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Pravilnik, NN 135/2011-2705
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)